**Dôvodová správa k návrhu Dodatku č.1 k VZN 8/2015 o zabezpečení dodávky vody z verejného vodovodu a miestnom poplatku za odber vody (vodné) v katastrálnom území obce Jasenica**

Obec Jasenica podala žiadosť o nenávratný príspevok na rozšírenie obecného vodovodu z Integrovaného regionálneho operačného programu Európskej únie. Daň z pridanej hodnoty stavebných prác NIE JE oprávneným výdavkom, ktorý je preplácaný z dotácie. Z toho dôvodu sa obec Jasenica prihlásila ako dobrovoľný platca dane z pridanej hodnoty, aby si daň mohla nárokovať od štátu. Z toho dôvodu obec musí DPH uplatniť aj pri fakturácii vodného. Aby nedošlo k navýšeniu ceny, musí byť cena vodného stanovená VRÁTANE dane z pridanej hodnoty.